ആരോപണങ്ങള് അടിസ്ഥാനരഹിതമെന്ന് കട്ടപ്പന: ചക്കുപള്ളം പഞ്ചായത്ത് ഭരണ സമിതിക്കെതിരെ പ്രതിപക്ഷ മെന്പര്മാര് ഉയര്ത്തിയ ആരോപണങ്ങള് അടിസ്ഥാന രഹിതമാണെന്ന് പഞ്ചായത്ത് പ്രസിഡന്റ് ടി.കെ. രാമചന്ദ്രന് പത്രസമ്മേളനത്തില് അറിയിച്ചു. കോവിഡ് പ്രതിരോധ പ്രവര്ത്തനങ്ങള്ക്കായി കേന്ദ്ര, സംസ്ഥാന സര്ക്കാറുകള് ഫണ്ട് വകയിരുത്തുകയും തദ്ദേശ സ്വയംഭരണ സ്ഥാപനങ്ങള്ക്കുള്ള പ്ലാന് ഫണ്ട് അടക്കം വെട്ടിക്കുറച്ചതും വികസനപ്രവര്ത്തനങ്ങളെ പിന്നോട്ടടിച്ചതായി പ്രസിഡന്റ് പറഞ്ഞു. ചക്കുവള്ളം ഗ്രാമപഞ്ചായത്തില് കഴിഞ്ഞ ഒരുവര്ഷമായി വികസനം വട്ടപൂജ്യമെന്നായിരുന്നു പ്രതിപക്ഷ മെന്പര് ആന്റണി കുഴിക്കാട്ടിന്റെ ആരോപണം. പത്രസമ്മേളനത്തില് ഭരണസമിതി അംഗങ്ങളായ അന്നക്കുട്ടി വര്ഗീസ്, ബിന്ദു അനില്കുമാര്, പി.ടി. മാത്യു, ആശാ സുകുമാര്, അമ്മിണി ഗോപാലകൃഷ്ണന്, പി.കെ. രാജന് എന്നിവരും പങ്കെടുത്തു.